ZAPISNIK REDNEGA LETNEGA OBČNEGA ZBORA 
JADRALNEGA KLUBA ODISEJ 
ZA LETO 2007

1. Otvoritev občnega zbora JKO za leto 2007
Predsednik Mirko Ivančič je ob 18:00 uri pozdravil prisotno članstvo in ugotovil, da Občni zbor še ni bil sklepčen, zato je v skladu s Pravili kluba začetek Občnega zbora prestavil za 30 minut. Predsednik Mirko Ivančič je ob 18:30 uri pozdravil prisotno članstvo in predlagal v sprejem dnevni red, ki smo ga prejeli z vabilom.
Predsednik je predlagal sprejem naslednjega sklepa:

SKLEP   1: 
OZ potrjuje dnevni red.
Sklep je soglasno sprejet.
2. Volitve organov Občnega zbora

Predsednik, g. Mirko Ivančič je predlagal izvolitev organov OZ:

Delovno predsedstvo: 

predsednik del. predsedstva: Uroš Grošelj, 

 



člana del. predsedstva: Jože Guši Miklavčič in Darja Virant, 

 



zapisnikar: Gregor Feist;
Verifikacijska komisija: 
Miro Kapelj in

 



Milan Šinko
Overitelja zapisnika: 

Iztok Toplišek in

 

Dejan Spasovski.
Predsednik je predlagal sprejem naslednjega sklepa:

SKLEP   2:
OZ izvoli predlagane organe OZ.
Sklep je soglasno sprejet.
3. Poročilo predsednika Izvršnega odbora JK Odisej o delu v letu 2007 


Predsednik je podal poročilo o aktivnostih kluba v preteklem letu, kjer je izpostavil:
- Organizacijo 4. regat v l. 2007. Za septembrsko je omenil, da je bila nekoliko slabše obiskana, kot v preteklih letih. Med verjetnimi vzroki je zamenjava čarterista, kjer najemamo barke.

- Organizacijo spomladanskega jadranja v Grčiji, kjer udeležba narašča. Zahvalil se je tudi g. Zaletelu, ki pri organizaciji prevzema večino zaslug.

- Off-shore jadranje iz Hrvaške do Italije in nazaj, ki ga nesebično organizira g. Kapelj in se ga udeležuje več klubov.

- Prednovoletno srečanje, ki je potekalo v Ljubljani.

V preteklem letu smo zaradi nezadovoljstva s kvaliteto in neupoštevanja želja kluba, prekinili sodelovanje z Elan Yachtingom in se povezali z Gomarjem iz Biograda. Gomar razpolaga z prenovljeno floto Elank 340, ki ustrezajo našim merilom za izvedbo monotp regat in ponuja ugodnejše finančne pogoje – nižje cene in nižja akontacija ob rezervaciji.
Izvršni odbor se je redno sestajal na sejah, karerih zapisniki so objavljeni na klubskih internetnih straneh. V imenu IO se je zahvalil aktivnejšim članom, posebej g. Kaplju in g. Zaletelu in si zaželel še aktivnejšega vključevanja članov pri delovanju kluba.
Predsedujoči je predlagal sprejem naslednjega sklepa:

SKLEP   3:
OZ glasuje o potrditvi poročil pod točko 6. Obravnava in sprejem poročil.
Sklep je soglasno sprejet.
4. Finančno poročilo in predlog zaključnega računa JK Odisej za leto 2007 

Finančno poročilo o poslovanju v letu 2007 je podala Branka Vnuk, kot sledi:
Finančno poročilo o poslovanju  za leto 2007
Prihodki v letu 2007 znašajo 4.464,60 EUR, od tega 

· prihodki od članarin in TI JZS 3.039,17 EUR, 

· sponzornine drugih pravnih oseb 1.000,00 EUR, 

· prihodki od obresti 7,64 EUR,

· drugi izredni prihodki 417,79 EUR.  

Odhodki znašajo 4.312,56 EUR, od tega 

· materialni stroški  3.834,00 EUR, 

· članarina JZS in TI  326,00 EUR,
· drugi stroški poslovanja (pis. material, bančna provizija) 152,56 EUR.

Presežek prihodkov nad odhodki za leto 2007  znaša 152,04 EUR za kar se poveča društveni sklad, ki znaša na 31.12.2007  2.352,10 EUR. 

Podatki iz bilance stanja na 31.12.2007 pa so  naslednji: 

Sredstva v višini 2.678,10 EUR  sestojijo iz:
· denarnih sredstev na računu v višini 2.678,10 EUR. 

Obveznosti do virov sredstev v višini 2.678,10 EUR pa sestojijo  iz: 

· pasivnih časovnih razmejitev v višini 326 EUR (obveznosti, za katere še nismo prejeli računov) in 

· društvenega sklada v višini 2.352,10 EUR. 

Ljubljana, 3.1.2008
Blagajnik: Branka Vnuk

5. Poročilo sekretarja o gibanju članstva in analizi ankete o delu in usmeritvah članstva ter poročila predsednikov odborov o delu v letu 2007
5.1. Poročilo sekretarja 
Poročilo je podal g. Miklavčič.

Poročilo o gibanju članstva in Anketa o delu in usmeritvah članstva sta objavljeni na spletni strani www.ognjena.com in sta kot priloga 1 sestavni del tega zapisnika.

5.2. Poročilo predsednika Regatnega odbora za leto 2007
Poročilo je podal predsednik Regatnega odbora g. Valenčič, kot sledi:

Regatni odbor JK Odisej je v letu 2007 deloval v sestavi:

predsednik RO: Aleksander Valenčič ter 
člana RO: Jože Guši Miklavčič in Marko Marinček.

V letu 2007 smo organizirali štiri tradicionalne regate:

· regato v monotipu v Izoli na jadrnicah J-24, na katero sta se prijavili dve ekipi več, kot je bilo razpoložljivih jadrnic (12). Prvi dan je ponagajalo vreme, tako da je v cilj prišlo le 5 jadrnic. Organizacija regate J-24 je bila kot doslej prepuščena podjetju Cleanport iz Izole in je bila izpeljana na visokem strokovnem nivoju.
· spomladanski navtični rally v Zadru, že 13. spomladanska regata JKO, kjer je bil sponzor Poslovna cona Komenda. Udeležilo se jo je 15. ekip.
· jesensko regato v monotipu, že 16. regata za prehodni pokal JK Odisej, ki je potekala z Bavarijo 32. Udeležilo se jo je 12 posadk.
· regato za vodstva klubov v soorganizaciji z ASC Gomar. Udeležilo se jo je 5 posadk. Udeležba je bila nižja zaradi termina, ki se je poklapljal z terminom Burinove regate. Ob koncu je prišlo do zapleta pri razvrstitvi, saj je sodniška služba pri razvrstitvi upoštevala rezultate 4. plovov.
Za RO:

Aleksander Valenčič, Predsednik RO JK ODISEJ
5.3. Poročilo Verifikacijske komisije
Poročilo je podal g. Kapelj, kot sledi:

Na rednem letnem Občnem zboru Jadralnega kluba Odisej, ki je bil 13.02.2008, v prostorih podjetja Hermes Softlab, Litijska cesta 51, 1000 Ljubljana, je verifikacijska komisija v sestavi Milan Šinko in Miro Kapelj ugotovila naslednje:

· v letu 2007 smo evidentirali 92 članov kluba, ki so plačali članarino za to leto, tako da je bilo potrebno število članov za sklepčnost 47
· ker ob 18:00 ni bilo prisotnega zadostnega števila članov, je bil začetek Občnega zbora prestavljen za 30 minut,

· ob 18:30 se je pričel Občni zbor. Po 19. členu Pravil JK Odisej je po pretečenem polurnem času, v primeru nezadostnega števila članov z glasovalno pravico ob sklicanem času, dovolj vsaj 10 članov. Verifikacijska komisija je ugotovila, da je pogoju za sklepčnost zadoščeno, saj je bilo prisotnih 35 članov.
Ljubljana, 15.02.2007

Člana komisije:

Milan Šinko
Miro Kapelj
5.4. Poročilo Nadzornega odbora kluba za leto 2007
Poročilo NO je podal predsednik Andrej Planinc, kot sledi:
Nadzorni odbor, v sestavi Andrej Planinc, predsednik, ter Marcel Švab in Darja Virant, člana, je dne 10.01.2008 pregledal finančno poslovanje in osnutek zaključnega računa za leto 2007 in ugotovil naslednje:

1. Poslovanje je potekalo v skladu s statutom in drugimi pravili JK Odisej.
2. Evidentiranje poslovnih dogodkov je v skladu z računovodskimi standardi, ki veljajo za društva.

3. Vse finančno knjigovodske evidence so vodene ažurno in v skladu z veljavno zakonodajo.

Nadzorni odbor pri pregledu poslovanja ni ugotovil nobenih nepravilnosti, zato predlaga, da se sprejmeta finančno poročilo in zaključni račun JK Odisej.
Ljubljana, 10.01.2008

Andrej Planinc, predsednik


Darja Virant, član


Marcel Švab, član

5.5. Poročilo Disciplinskega odbora za leto 2007
Poročilo je podal član Zlatko Matič, kot sledi:

Disciplinski odbor v sestavi: predsednica: Aleksandra Rankovič Bizjak, člana: Luka Renko, Zlatko Matič ugotavlja, da v letu 2007 ni bilo nobene disciplinske prijave ter ni bilo izrečenega nobenega disciplinskega ukrepa.

6. Obravnava in sprejem poročil

6.1. Poročilo predsednika Izvršnega odbora JKO o delu v letu 2007

Toplišek: V poročilu predsednika pogreša pregled izpolnjevanja zadolžitev, ki jih je nase prevzel IO JKO. Posebej ga zanima status urejanja vprašanja »klubskih prostorov«.
Ivančič: Predsednik IO JKO je ob tehnični pomoči sekretarja na podlagi povzetka zapisnika lanskoletnega občnega zbora dopolnil svoje poročilo in podal pregled sprejetih sklepov in njihove realizacije. Iz podanega pregleda je razvidno, da so izvršeni vsi sklepi razen:

· Ob izvedbi regat se objavljenih razpisov ne spoštuje dosledno. Vsebina je prepogosto predmet sprememb med samo izvedbo regat. Regatni odbor bi moral bolj dosledno poskrbeti, da do odstopanj ne bi prihajalo. 
· Ni bil organiziran tečaj za Mornarja motorista.
· Ni se pristopilo spremembi grafične podobe kluba.
· Niso bili razdeljeni vsi klubski materiali.
· Na izvedenih regatah diplome niso vedno podeljene. 

V razpravi so sodelovali tudi Trtnik, Škrlec, Ivančič, Miklavčič, Toplišek, Kapelj.
Iz razprav je bilo razbrati:
Neizvršeni sklepi naj se uvrstijo v plan aktivnosti novemu vodstvu.

Naknadno spreminjanje razpisov je en izmed razlogov, da se udeležbe na regatah znižujejo.
Tečaj za Mornarja motorista ni bil organiziran saj so preliminarne poizvedbe pokazale premajhen ineres.

Preostale klubske materiale (jih niso prevzeli člani, ...) je možno razdeliti šele po preteku 1. leta. Trenutno ne razpolagamo s  takšnim materialom po katerih je bilo povpraševanje.

Po končani razpravi je predsedujoči predlagal sprejem naslednjega sklepa:

SKLEP   4:
OZ potrjuje poročilo predsednika IO JKO.
Sklep je soglasno sprejet.
6.2. Finančno poročilo in predlog zaključnega računa JK Odisej za leto 2007 

Ni bilo razprav.
Predsedujoči je predlagal sprejem naslednjega sklepa:

SKLEP   5:
OZ potrjuje Finančno poročilo in predlog zaključnega računa JKO za leto 2007.
Sklep je soglasno sprejet.
6.3. Poročilo sekretarja 

Toplišek: Anketo sem zgrešil (nisem dobil obvestila na e-naslov, tako kot običajno), zato je možno, da nismo odgovarjali vsi, ki bi želeli. Nekatera vprašanja so navajala k odgovoru, so zavajajoča, zato je tudi rezultat lahko drugačen, kot bi sicer bil (npr.: prvo vprašanje).

Ivančič: Namen Ankete je bolj slediti gibanju mnenj - kako se mnenja spreminjajo in zajem želja članstva.

Trtnik: Pri poročilu bi pričakol poročilo sekretarja in ne analizo ankete, ki je potekala delno v letu 2008.
Kramžar: Sprejeti dnevni red je predvideval tudi analizo na podlagi ankete.
Škrlec: Anketa in analiza ne predvidevata z njimi povezanih sklepov. Osredotočimo se na bistvo, ki ga lahko iz ankete pridobimo. To so iz nje razvidna mnenja, pripombe, ...

Kosec: Koliko nam pomaga anketa, na katero je po podatkih sekretarja odgovorilo le 25 članov, kaže tudi udeležba na regatah. Pred leti se je septemberske regate udeleževalo do 42 bark, lani le 12. Vztrajanje pri nekaterih rešitvah, tudi če so podkrepljene s strani najglasnejših, očitno vodi do glasovanja članstva z nogami.
Miklavčič: Anketa je bila poslana na 110 e-naslovov članov in bivših članov. Ker se naslovi spreminjajo je možno, da jo niso dobili vsi člani.
Po končani razpravi je predsedujoči predlagal sprejem naslednjega sklepa:

SKLEP   6:
OZ potrjuje poročilo sekretarja IO JKO.
Za sklep je glasovalo 33 članov. 1 član je glsoval proti. 1 član je bil vzdržan.
6.4. Poročilo predsednika Regatnega odbora za leto 2007
Zaletel: Pri organizaciji regat se potrebno držati že sprejetih sklepov lanskoletnega zbora glede spoštovanja razpisov in podeljevanja diplom. Nespoštovanje sprejetih sklepov bo organizacijo razvodenelo in povzročilo dodatna razočaranja. 

Trtnik: Vodila ankete naj se upoštevajo pri pripravi in izvedbi regat v prihodnje.

Po končani razpravi je predsedujoči predlagal sprejem naslednjega sklepa:

SKLEP   7:
OZ potrjuje poročilo predsednika Regatnega odbora za leto 2007.
Sklep je soglasno sprejet.
6.5. Poročilo Nadzornega odbora kluba za leto 2007
Ni bilo razprav.

Predsedujoči je predlagal sprejem naslednjega sklepa:

SKLEP   8:
OZ potrjuje poročilo Nadzornega odbora za leto 2007.
Sklep je soglasno sprejet.
6.6. Poročilo Disciplinskega odbora za leto 2007
Ni bilo razprav.

Predsedujoči je predlagal sprejem naslednjega sklepa:

SKLEP   9:
OZ potrjuje poročilo Disciplinskega odbora za leto 2007.
Sklep je soglasno sprejet.
7. Predlog kadrovskih sprememb v organih kluba
Predsednik zbora je predlagal v razpravo in izvolitev naslednji predlog:
Izvršni odbor:

Grad Milan, predsednik
Lah Janko, sekretar

Virant Darja, vodja finančne operative

Zaletel Matjaž, član

Matič Zlatko, član

Regatni odbor:
Volk Dejan, predsednik

Renko Luka, član

Škrlec Srečko, član

Nadzorni odbor:
Ivančič Mirko, predsednik

Vnuk Kecman Branka, član

Planinc Andrej, član

Disciplinski odbor:
Vnuk Bojan, predsednik

Bizjak Saša, član

Miklavčič Jože Guši, član
Murn: Pred glasovanjem je potrebno izglasovati razrešnico obstoječim organom.
Trtnik: Pred izvolitvijo bi želeli slišati program predlaganega predsednika IO.

Predsedujoči je predlagal sprejem naslednjega sklepa:

SKLEP   10:
OZ razreši obstoječe organe JKO.
Sklep je soglasno sprejet.
Grad: Moje bodoče delo predvideva uresničevanje sprejetih sklepov JKO in realizacijo sprejetega programa. Realizirani bodo tudi sklepi lanskoletnega občega zbora. Obstoječi program predvideva izvedbo že planiranih dogodkov: spomladansko monotip regato, spomladanski navtični rally, jesensko monotip regato, jesensko medklubsko regato v sodelovanju z ASC Gomar. Glede na predlagano sestavo IO pričakuje, da bo g. Matič poskrbel za dobro informiranost članstva in za redno ažuriranje klubskih strani, ki jih izvaja g. Toplišek. G. Zaletel je med najaktivnejšimi člani in skrbi za organizacijo jadranja v Grčiji. Ga. Virant se je že v preteklosti izkazala pri vodenju finančnega poslovanja. G. Lah bo zaradi svoje preudarnosti odličen sekretar, ki bo hkrati uspešno organiziral potrebna izobraževanja. G. Grad se bo trudil za nadaljnje dobro delo kluba, 10. zapovedi ostaja vodilo pri upoštevanju želja članstva. Vpeljevale se bodo tudi nove aktivnosti, če bo takšna volja in sklepi. Vse več članov je postalo tudi lastnikov jadrnic in bark, kar odpira možnosti dodatnih aktivnosti, ki so tudi njim bolj pisane na kožo.
Predsedujoči je predlagal sprejem naslednjega sklepa:

SKLEP   11:
OZ izvoli predlagane organe v skladu s predlogom .
Za je glasovalo 34. članov. 0 članov je glasovalo proti. 1 član se je vzdržal.
8. Predlog programa dela in finančnega plana za leto 2008
Kapelj: JKO nosi v imenu naziv jadralni iz česar izhaja, da se dejavnosti v klubu ne smejo vrteti le okoli tekmovalnega jadranja in regat. Jadranje je tudi užitkarsko nabiranje milj, druženje in prijateljevanje. Mogoče bi bilo po zgledu Regatnega odbora imenovati Jadralni odbor, da bo klub postal tudi po vsebini jadralni in ne toliko dirkalni.
Grad: Poleg omenjene pripombe g. Kaplja, ki jo podpiram, se zavedam in želim spodbujati tudi druženje članov v manjših skupinah, npr.: poleti med dopustovanji.

Trtnik: Ali je v programu dela kluba tudi organizacija Skiperskega jadranja in dijaškega jadranja, ali bo organiziran tečaj za Mornarja motorista?
Škrlec: Organizacija aktivnosti je smiselna, če obstaja dovolj velik interes. G. Matič naj ugotovi ali obstaja in če, se aktivnosti organizirajo in izvedejo.

Kapelj: Članom predlagam, da sami aktivneje pristopijo k organizaciji, mogoče tudi samostojno, pri tem vključijo čim več članov in nato aktivnost sama po sebi prerase in se umesti v plan dela.

Grad: Dijaško jadranje, takšno kot smo ga prakticirali v preteklosti, se terminsko poklaplja z jadranjem v Grčiji. Glede dijaškega in skiperskega jadranja naj se opredeli skupščina, v pozitivnem primeru se bomo potrudili in aktivnost izpeljali.

Matič: 26.aprila bo potekala splavitev ladje v Puli. Dobili boste obvestila, kdaj in kje se bo moč udeležiti enkratnega dogodka.

Predsedujoči je predlagal sprejem naslednjega sklepa:

SKLEP   12:
OZ zadolži novo vodstvo k realizaciji še nerealiziranih sklepov sprejetih na lanskoletnem občem zboru.

Sklep je bil soglasno sprejet.

Predsedujoči je predlagal sprejem naslednjega sklepa:

SKLEP   13:
OZ poleg rednih vsakoletnih aktivnosti in aktivnosti navedenih v predstavitvi kandidata za predsednika IO JKO, g. Grada, novo vodstvo zadolžuje tudi k realizaciji podanih predlogov v razpravi.

Sklep je bil soglasno sprejet.

9. Prevzem naročene jadralne opreme

Prisotni člani so prevzeli naročeno jadralno opremo.

10. Možnost poravnave finančnih obveznosti in razno
G. Kapelj je predstavil Off-shore dogodek, ki je potekal v lanskem letu.
Ljubljana, 13.02.2008
Zapisnikar: 





Predsednik del.predsedstva

Gregor Feist 





Uroš Grošelj
Overitelja zapisnika:

Iztok Toplišek: ______________________________
Dejan Spasovski:     ______________________________

